CELEX: 32006R0643
Language: et
Date: 2006-04-27 00:00:00
Title: Komisjoni määrus (EÜ) nr 643/2006,  27. aprill 2006 , millega muudetakse määrust (EÜ) nr 1622/2000, milles sätestatakse veinituru ühist korraldust käsitleva määruse (EÜ) nr 1493/1999 üksikasjalikud rakenduseeskirjad ning kehtestatakse ühenduse eeskiri veinivalmistustavade ja -menetluste kohta, ning määrust (EÜ) nr 884/2001, milles sätestatakse üksikasjalikud rakenduseeskirjad veinitoodete veo saatedokumentide ja veinisektoris peetavate registrite kohta

28.4.2006   
            
            
               ET
            
            
               Euroopa Liidu Teataja
            
            
               L 115/6
            
         
      KOMISJONI MÄÄRUS (EÜ) nr 643/2006,
   27. aprill 2006,
   millega muudetakse määrust (EÜ) nr 1622/2000, milles sätestatakse veinituru ühist korraldust käsitleva määruse (EÜ) nr 1493/1999 üksikasjalikud rakenduseeskirjad ning kehtestatakse ühenduse eeskiri veinivalmistustavade ja -menetluste kohta, ning määrust (EÜ) nr 884/2001, milles sätestatakse üksikasjalikud rakenduseeskirjad veinitoodete veo saatedokumentide ja veinisektoris peetavate registrite kohta
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, (1) eriti selle artikli 46 lõiget 1 ja artikli 70 lõiget 3,
   ning arvestades järgmist:
   
               (1)
            
            
               Komisjoni määruses (EÜ) nr 1622/2000 (2) on sätestatud teatavate määrusega (EÜ) 1493/1999 kasutada lubatud ainete kasutamise tingimused ja piirangud. Ainete kasutamise piirangud on esitatud IV lisas. Pärast seda, kui määruse (EÜ) nr 1493/1999 IV lisaga lubatud veinivalmistustavade loendisse lisati L-askorbiinhappe ja dimetüüldikarbonaadi kasutamine, on asjakohane määrata kindlaks nende ainete kasutamise tingimused ja piirangud.
            
         
               (2)
            
            
               Komisjoni määrusega (EÜ) nr 884/2001 (3) on kindlaks määratud sissetulevate ja väljaminevate kaupade registrite pidamise eeskirjad ja ette nähtud teatavate toimingute märkimine registritesse. Veinis dimetüüldikarbonaadi kasutamise eripära tõttu peab selle kasutamist registrites märkima.
            
         
               (3)
            
            
               Seetõttu tuleks määruseid (EÜ) nr 1622/2000 ja (EÜ) nr 884/2001 vastavalt muuta.
            
         
               (4)
            
            
               Käesoleva määrusega ettenähtud meetmed on kooskõlas veinituru korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1622/2000 muudetakse järgmiselt:
   
               1.
            
            
               lisatakse artikkel 15a:
               “Artikkel 15a
               Dimetüüldikarbonaat
               Määruse (EÜ) nr 1493/1999 IV lisa lõike 3 punktis zc ette nähtud dimetüüldikarbonaadi kasutamine on lubatud ainult käesoleva määruse IV lisaga kindlaks määratud piirides ja juhul, kui aine vastab käesoleva määruse IXa lisas esitatud nõuetele.”
            
         
               2.
            
            
               IV lisa asendatakse käesoleva määruse I lisas esitatud tekstiga;
            
         
               3.
            
            
               käesoleva määruse II lisa lisatakse IXa lisana.
            
         Artikkel 2
   Määruse (EÜ) nr 884/2001 artikli 14 lõike 1 esimesele lõigule lisatakse järgmine taane:
   
               “—
            
            
               dimetüüldikarbonaadi lisamine veinidele”.
            
         Artikkel 3
   Käeolev määrus jõustub seitsmendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. aprill 2006
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 179, 14.7.1999, lk 1. Määrust on viimati muudetud määrusega (EÜ) nr 2165/2005 (ELT L 345, 28.12.2005, lk 1).
   
      (2)  EÜT L 194, 31.7.2000, lk 1. Määrust on viimati muudetud määrusega (EÜ) nr 1163/2005 (ELT L 188, 20.7.2005, lk 3).
   
      (3)  EÜT L 128, 10.5.2001, lk 32. Määrust on viimati muudetud määrusega (EÜ) nr 908/2004 (ELT L 163, 30.4.2004, lk 56).
   
      I LISA
      
         
            “IV LISA
            Teatavate ainete kasutamise piirangud
            (Käesoleva määruse artikkel 5)
            Määruse (EÜ) nr 1493/1999 IV lisas osutatud ainete kasutamise piirnormid vastavalt sealsamas sätestatud tingimustele on järgmised:
            
                        Aine
                     
                     
                        Värskete viinamarjade, viinamarjavirde, kääriva viinamarjavirde, kuivatatud viinamarjadest saadud kääriva viinamarjavirde, kontsentreeritud viinamarjavirde ja kääriva toorveini puhul
                     
                     
                        Otsetarvitamiseks mõeldud kääriva viinamarjavirde, lauaveini valmistamiseks sobiva veini, lauaveini, vahuveini, gaseeritud vahuveini, poolvahuveini, gaseeritud poolvahuveini, liköörveini ja mpv-kvaliteetveini puhul
                     
                  
                        Pärmseene preparaadid
                     
                     
                        40 g/hl
                     
                     
                        40 g/hl
                     
                  
                        Süsinikdioksiid
                     
                     
                         
                     
                     
                        maksimaalne sisaldus töödeldud veinis: 2 g/l
                     
                  
                        L-askorbiinhape
                     
                     
                        250 mg/l
                     
                     
                        250 mg/l; maksimaalne sisaldus töödeldud veinis ei tohi ületada 250 mg/l
                     
                  
                        Sidrunhape
                     
                     
                         
                     
                     
                        maksimaalne sisaldus töödeldud veinis: 1 g/l;
                     
                  
                        Metaviinhape
                     
                     
                         
                     
                     
                        100 mg/l
                     
                  
                        Vasksulfaat
                     
                     
                         
                     
                     
                        1 g/hl, tingimusel et vase sisaldus töödeldud tootes ei ületa 1 mg/l
                     
                  
                        Veinivalmistuses kasutatav süsi
                     
                     
                        100 g kuivainet hl kohta
                     
                     
                        100 g kuivainet hl kohta
                     
                  
                        Toitesoolad: diammooniumfosfaat või ammooniumsulfaat
                     
                     
                        1 g/l (soolana väljendatult) (1)
                        
                     
                     
                        0,3 g/l (soolana väljendatult) vahuveinide valmistamiseks
                     
                  
                        Ammooniumsulfit või ammooniumbisulfit
                     
                     
                        0,2 g/l (soolana väljendatult) (1)
                        
                     
                     
                         
                     
                  
                        Kasvustimulaatorid: tiamiin tiamiinhüdrokloriidina
                     
                     
                        0,6 mg/l (tiamiinina väljendatult)
                     
                     
                        0,6 mg/l (tiamiinina väljendatult) vahuveinide valmistamiseks
                     
                  
                        Polüvinüülpolüpürrolidoon
                     
                     
                        80 g/hl
                     
                     
                        80 g/hl
                     
                  
                        Kaltsiumtartraat
                     
                     
                         
                     
                     
                        200 g/hl
                     
                  
                        Kaltsiumfütaat
                     
                     
                         
                     
                     
                        8 g/hl
                     
                  
                        Lüsosüüm
                     
                     
                        500 mg/l (2)
                        
                     
                     
                        500 mg/l (2)
                        
                     
                  
                        Dimetüüldikarbonaat
                     
                     
                         
                     
                     
                        200 mg/l; jäägid ei ole avastatavad turuleviidavas veinis
                     
                  
      
      
         (1)  Nimetatud aineid võib kasutada ka koos üldise määra 1 g/l piires, ilma et see piiraks nimetatud määra 0,2 g/l kohaldamist.
      
         (2)  Kui ainet lisatakse virdele või veinile, ei tohi üldkogus ületada 500 mg/l määra.”
   
   
      II LISA
      
         
            “IXa LISA
            Nõuded dimetüüldikarbonaadi kohta
            (Käesoleva määruse artikkel 15a)
            KOHALDAMISALA
            Dimetüüldikarbonaati võib veinile lisada järgmisel eesmärgil: fermenteeritavat suhkrut sisaldava veini mikrobioloogilise stabiilsuse tagamiseks pudelis.
            NÕUDED
            
                        —
                     
                     
                        Lisamine peab toimuma veidi aega enne villimist.
                     
                  
                        —
                     
                     
                        Töödelda ei tohi veine, mille suhkrusisaldus on 5 g/l või suurem.
                     
                  
                        —
                     
                     
                        Maksimaalne kasutatav doos on kindlaks määratud käesoleva määruse IV lisas ja turuleviidavas veinis ei tohi aine olla avastatav.
                     
                  
                        —
                     
                     
                        Kasutatud toode peab vastama direktiivis 96/77/EÜ sätestatud puhtusekriteeriumidele.
                     
                  
                        —
                     
                     
                        Nimetatud töötlemisviis registreeritakse määruse (EÜ) nr 1493/1999 artikli 70 lõikes 2 osutatud registris.”